Modulvogntog

Et modulvogntog er et vogntog som er satt sammen av kjøretøy som hver for seg oppfyller kravene i direktiv 96/53/EF.

Norge
I Norge er modulvogntog et begrep for spesielle, ekstra lange og tunge vogntog som er tillatte på norske veier der det er lov å kjøre med 24 m tømmervogntog. Fra 1. juni 2008 ble det startet en prøveordning for modulvogntog med maksimal lengde på 25,25 m og med en masse på inntil 60 tonn.Oppdatert informasjon om prøveordning med modulvogntog, Vedlegg 1: Eksempler på aktuelle modulvogntog, Statens vegvesen. Fra 21. desember 2020 ble det åpnet for modulvogntog type 1 ("D" på oversikten) og 2 ("A" på oversikten) på maksimalt 25,25 m på godkjente veier.

Modulvogntog kan bli benyttet på godkjente veier: Veglister for modulvogntog

I Sverige kan ordinære vogntog ha en lengde på opp til 25,25 m, men opp til 24 m om visse krav blir tilfredsstilte, og en masse på opp til 60 tonn, men det blir gjort forsøk med modulvogntog med en største lengde på 30 m og en største masse på 90 tonn.Mått och vikt , Yrkestrafikken.se.Dimensioner , Yrkestrafikken.se.Längre timmerbil testas på vägar , Västerbottens-Kuriren, 9/12-2008.

Andre europeiske land vurderer også innføring av modulvogntog. Frankrike for eksempel vurderer innføring av modulvogntog av samme størrelse som i Norge.Qui a peur des méga-camions?, L'Express, 7/7-2009.

Danmark
I Danmark er det (per 2008) ikke truffet endelig politisk beslutning om innføring av modulvogntog. En treårig forsøksordning fra 24. november 2008http://www.vejdirektoratet.dk, 29. oktober 2008 – Modulvogntogene kører d. 24. november  innbefatter trafikk på 311 km vei. Forsøket har betydd investeringer til å utvide eller ombygge 36 veikryss og 28 rundkjøringer.

Modulvogntogene er tillatt på de fleste danske motorveier samt forbindelser herfra til en rekke transportsentre og havner:

 E20 mellom Øresundsbroen og Esbjerg, hvor det er forbindelse til Esbjerg Havn, Fredericia Havn, Kastrup Godsregistreringscenter, Slagelse Transportcenter, Taulov Transportcenter.
 E47 fra Helsingør til Rødby med forbindelse til Helsingør Havn, Skandinavisk Transportcenter i Køge, Nørre Alslev Godsregistreringscenter og Rødby Havn.
 E45 fra Padborg til Frederikshavn med forbindelse til Padborg Transportcenter, GateWay E45 i Vejle, Aalborg Havn og Århus Havn.
 E39 fra Nørresundby til Hirtshals med forbindelse til Hirtshals Godsregistreringscenter og Hirtshals Havn.
 Primærrute 21/23 fra København til Kalundborg med forbindelse til Kalundborg Havn, Høje Tåstrup Transportcenter og Jyderup Omkoblingsplads.

 Galleri 

 Referanser 

Kategori:Lastebiler
Kategori:Godstransport
Kategori:Transport i Europa